རྒན་པོ་སི་མི་སི་ལགས་ཀྱིས་ཁྱིམ་ཐབ་བཟུང་མེད་ལ་རྒྱལ་ཁབ་ཀྱི་ཕྱི་འབྲེལ་མི་སྣའི་ཐོབ་དང་གོ་ས་ལོངས་སུ་སྤྱོད་བཞིན་སྲིད་གཞུང་གིས་གོ་སྒྲིག་གནང་བའི་ཁང་པ་ཆེན་པོ་གྱན་བདུན་ཅན་རྒྱ་གར་གྱི་སློབ་གསོའི་དབུ་གཙོ་དང་ཁྱིམ་མཚེས་སུ་བསྡད་ཡོད།ཁང་པ་གྱན་རེ་རེའི་ཕྱོགས་བཞི་པོར་བོད་ཡིག་གི་དེབ་སྤུངས་བསྡད་ཡོད་པ་འདི་ནི་རྒན་པོ་སི་མི་སི་ཡི་སྒེར་གྱི་དཔེ་མཛོད་ཁང་དང་འཛམ་གླིང་སྒང་ཆེས་ཆེ་བའི་བོད་ཡིག་གི་དཔེ་མཛོད་ཁང་ཡིན་པ་རེད་ལ།ལོ་རེ་རེའི་ཉིན་རེ་རེར་ཁང་པ་ཆེན་པོ་འདིའི་སྒོ་ཀུན་ལ་ཕྱེས་ཏེ་འཛམ་གླིང་ཡུལ་གྲུ་སོ་སོ་ནས་ཕེབས་པའི་བླ་གྲྭ་དང་མཁས་པ་དང་སྲིད་གཞུང་གི་ལས་ཀ་པ་གཅིག་རེ་གཉིས་རེའམ་ལན་རེར་བདུན་ཅུ་བརྒྱད་ཅུ་སོགས་མི་འདྲ་བ་སྤྱི་པའི་མོ་ཊ་ཆེན་པོ་ཞིག་ལས་འོངས་ཏེ་ཉིན་བཅུ་འམ་ཉི་ཤུ་ལྷག་ལ་སྡོད་པར་བྱེད་པ་དང་།ཁྱིམ་གཉེར་པ་མན་གཱ་རམ་ལགས་ཀྱིས་ཁང་པ་འདིར་ཉིན་གཅིག་ལའང་འགྲུལ་པ་མི་ཡོང་བ་གཅིག་ཀྱང་མེད་ལ་ཐག་རིང་གི་འགྲུལ་པ་དག་བོད་ཡིག་གི་དཔེ་ཆའི་ཁྲོད་དུ་ཉལ་སྡོད་ཀྱི་ཡོད་པ་རེད་ཅེས་སྨྲས་སོང་།